Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 223

3. A jegyzőkönyvek továbbításának és feldolgozásának rendjét a helyi adottságokra figyelemmel a TVI vezetője alakítja ki. 3.1. Az OEVI vezetője szervezi meg a polgármester-választás, a kislistás, illetve egyéni választókerületi képviselő-választás, valamint a helyi kisebbségi önkormányzati választás (a továbbiakban együtt: helyi választás) szavazóköri jegyzőkönyveinek ellenőrzését, feldolgozását és az OEVI-hez való beszállítását. 3.2. A TVI vezetője szervezi meg a megyei, illetőleg a fővárosi listás választás, továbbá a főpolgármester-választás (a továbbiakban együtt: területi választás) szavazóköri jegyzőkönyveinek ellenőrzését, feldolgozását és a TVI-hez való beszállítását. A TVI vezetője rendelkezhet úgy is, hogy a területi választás szavazóköri jegyzőkönyveinek ellenőrzését, feldolgozását az OEVI lássa el.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes